Դիյահ Հան

Դիյահ Հան (, ), փենջաբ- փուշթուական ծագումնաբանությամբ նորվեգացի ռեժիսոր և մարդու իրավունքների պաշտպան։
Համարվում է «Fuuse» ընկերության իմնադիրը և տնօրենների խորհրդի նախագահը։ Դիյահը ֆիլմերում՝ որպես ռեժիսոր և պրոդյուսեր, իր առաջնախաղն ունեցել է 2012 թվականին՝ նկարահանելով «Բանազ. սիրո պատմություն» (2012) վավերագրական ֆիլմը, որը ստացել է Պիբոդի և Էմմի մրցանակներ։ Ֆիլմը նոմինացվել է նաև Թագավորական հեռուստատեսային ընկերության մրցանակի համար։ Դիյահ Հանի երկրորդ վավերագրական ֆիլմը եղել է «Ջիհադ։ Պատմություն ուրիշների մասին» ֆիլմը, որը նոմինացվել է մի քանի մրցանակների և ստացել Նորվեգիայի մշակույթի նախարարության մրցանակը։

2016 թվականին Դիյահ Հանը դարձել է Արվեստի և ստեղծարարության հարցերով ՅՈւՆԵՍԿՕ-ի բարի կամքի դեսպան։

Կենսագրություն 
Ծնվել է Ուլլեվալի համալսարանին (Օսլոյի համալսարանի կամպուսներից մեկի) կից հիվանդանոցում։

7 տարեկանից զբաղվել է արվեստներով և երգեցողությամբ։ Սկզբում նա կատարել է հարավասիական երգեր և ազգային երաժշտություն։ 8 տարեկանում Դիյահ Հանը մասնակցել է «Halv Sju» հեռուստաշոուին։ Նա եղել է NRK-ի կանանց երգչախմբի անդամ։ Բացի այդ, Դիյահ Հանը մի քանի տարի սովորել է հնդիկ երգիչ Սուլթան Խանի մոտ։ Ավելի ուշ, դարձել կոմպոզիտոր և պրոդյուսեր։

Սպառնալիքներ է ստացել իսլամիստ արմատականներից։

Պարգևներ և մրցանակներ 
 2016 թվականին դարձել է Արվեստի և ստեղծարարության հարցերով ՅՈւՆԵՍԿՕ-ի բարի կամքի դեսպան,
 Պեր Գյունտի գրական մրցանակ (2016),
 Գուննար Սյոնստեբյուի մեմորիալ ֆոնդի մրցանակ (2016),
 PEN միջազգային կազմակերպության Նորվեգիայի կենտրոնի Օսեցկիի անվան մրցանակ (2012)։

Ծանոթագրություններ 

Նորվեգացի ռեժիսորներ
ՅՈՒՆԵՍԿՕ-ի բարի կամքի դեսպաններ
Նորվեգացի իրավապաշտպաններ
Նորվեգացի ֆեմինիստներ
Նորվեգացի կինոռեժիսորներ
Կանանց իրավունքների իրավապաշտպաններ
Նորվեգացի ակտիվիստներ
Նորվեգացի երաժիշտներ
Նորվեգացի կոմպոզիտորներ
Կին պրոդյուսերներ
BAFTA մրցանակի դափնեկիրներ
Իսլամական ֆեմինիզմի հետևորդներ
«Էմմի» մրցանակի դափնեկիրներ